ક્રિસિલના રિપોર્ટ મુજબ વિમાન કંપનીઓએ વધેલા ખર્ચને સરભર કરવા માટે 12 ટકા જેવો ભાવવધારો કરવો પડે તેવી સ્થિતિ સર્જાઈ છે. ચાલુ વર્ષે ત્રણ લિસ્ટેડ એરલાઈન્સ કંપનીઓ-જેટ એરવેઝ, સ્પાઈસ જેટ, ઈન્ડિગો-ની ડેટ લાયેબિલિટી 10 ટકા વધી જશે. કુલ પેસેન્જર ટ્રાફિક પૈકી 71 ટકા ટ્રાફિક આ ત્રણ વિમાન કંપનીઓના વિમાનમાં મુસાફરી કરે રિપોર્ટ મુજબ વિમાન કંપનીઓના કુલ ખર્ચમાં 35-40 ટકા ખર્ચ એવિએશન ટર્બાઈન ફ્યૂઅલ(ATF) અર્થાત્ જેટ ફ્યૂઅલનો થાય છે. વિમાન, એન્જિનના ભાડાં, મેઈન્ટેનન્સનો ખર્ચ 30-35 ટકા થાય છે, જે ડોલરમાં ચૂકવવો પડે છે. ચાલુ વર્ષે ATFના સરેરાશ ભાવ ગત વર્ષ કરતાં 28 ટકા વધારે રહેશે તેવો અંદાજ આ રિપોર્ટમાં અપાયો છે અને કહેવાયું છે કે તેને કારણે વિમાન કંપનીઓની બેલેન્સ શીટનો આકાર બગડી જશે. સરકારે એટીએફ પરની એક્સાઈઝ ડ્યૂટી ત્રણ ટકાથી લઈને 11 ટકા સુધી ઘટાડીને એરલાઈન્સ ઉદ્યોગને ટેકો કર્યો છે, પરંતુ જંગી ખોટ સામે તે ખાસ કારગત નહીં નીવડે.